|  |  |
| --- | --- |
| traka_vladaGRB VL | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736 |
|  | БРОЈ: 136-404-215/2016-03 | ДАТУМ: 18.11.2016. године |

Управа за капитална улагања АП Војводине спроводи отворени поступак јавне набавке добара – **Сале за катетеризацију (ангио сале),** број јавне набавке 136-404-215/2016-03, а за коју је Позив за подношење понуда објављен на Порталу јавних набавки дана 17.11.2016. године. Заинтересованo лицe je дана 18.11.2016. године, доставилo Наручиоцу путем електронске поште Захтев за додатна појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговор на:

**1. Питање:**

„У својству заинтересованог лица у поступку јавне набавке добара – сале за катетеризацију (ангио сале),у отвореном поступку број јавне набавке 136-404-215/2016-03, молимо да нас обавестите колика је процењену вредност набавке за све Партије укупно и колика је процењена вредност набавке за сваку Партију.

Ово нам је потребно како бисмо били у могућности да одредимо да ли има смисла учествовати у овој јавној набавци, имајући у виду да се набављају добра велике вредности и која морају укључивати најмање 24 месеца гарантног рока и да у случају да вредност понуде прелази износ процењене вредности јавне набавке, понуда би била одбијена као неприхватљива.

Познато нам је да ви, као наручилац нисте дужни да објавите процењену вредност јавне набавке, али сматрамо да процењена вредности јавне набавке не представља никакву тајну и да објављивање исте само доприноси већој транспарентности набавке. Ово поготово и због тога што је и сам наручилац приликом покретања поступка јавне набавке морао донети одлуку о покретању поступка која садржи процењену вредност јавне набавке, а таква одлука представља јавани документ.“

**Одговор Наручиоца:**

Наручилац не прихвата предлог потенцијалног понуђача да Наручилац у овој фази поступка објави процењену вредност предметне јавне набавке. Наручилац ће искористити своје законом дато право тако што ће, у складу са чланом 104. став 1. Закона о јавним набавкама, процењену вредност јавне набавке, укупно и посебно за сваку Партију, саопштити приликом јавног отварања понуда и унети је у Записник о отварању понуда. Наручилац не сматра да необјављивањем процењене вредности предметне јавне набавке нарушава транспарентност ове јавне набавке. Одлука о покретању поступка јавне набавке се у смислу одредаба ЗЈН не може сматрати јавним документом.

С поштовањем,

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-215/2016-03**